મૈસુરના શાસક ટીપુ સુલ્તાનના જ્યંતી સમારોહ મામલે રાજકીય પારો સતત વધી રહ્યો છે. આ વચ્ચે ભાજપના વિરોધ પ્રદર્શન છતાં પણ ટીપૂ સુલ્તાનની જ્યંતી ધૂમધામથી ઉજવવામાં આવી રહી છે. જોકે ભાજપે અગાઉ જ આ અંગે વિરોધ વ્યક્ત કરવાની વાત કરી હતી. નોંધનીય છે કે, કર્ણાટકમાં 10 નવેમ્બરે ટીપુ સુલ્તાનની જયંતી ઉજવવામાં આવે છે અને આ અવસર પર કર્ણાટકમાં જયંતી સમારોહનું આયોજન કરવામાં આવે છે. જોકે વિરોધ પ્રદર્શન ઉગ્ર બનતા આ જ્યંતી સમારોહનો વિરોધ કરનારાઓની પોલીસે ધરપકડ કરી છે. જોકે ભાજપના વિરોધ પ્રદર્શન બાદ પણ કર્ણાટકમાં શનિવારે 10 નવેમ્બરે ટીપુ સુલ્તાનની જ્યંતીની ઉજવણી થઇ રહી છે.